Lisa 1. Majandusjuhataja ametijuhend
MAJANDUSJUHATAJA AMETIJUHEND

Kinnitatud 02.01.2026 direktori käskkirjaga nr 1-2/01
I Üldsätted

	Ametikoht
	Majandusjuhataja

	Vahetu juht
	Lasteaia direktor

	Alluvad
	Õpetaja abi, tervishoiutöötaja, kokk, koristaja ja muud  töötajad direktori käskkirja alusel

	Kes asendab
	Tallinna Suur-Pae lasteaia direktor

	Keda asendab
	Lasteaia direktorit Tallinna Haridusameti käskkirja alusel ja muud töötajad direktori käskkirja alusel


1.1 Majandusjuhatajaga sõlmib ja lõpetab töölepingu Tallinna Suur-Pae Lasteaia direktor.

1.2 Majandusjuhataja juhindub oma tegevuses:

· kehtivatest Eesti Vabariigi seadustest, määrustest ja  muudest õigusaktidest;

· Tallinna Suur-Pae Lasteaia töötajate eetikakoodeksist ja lasteaia direktori või teda asendava isiku käskkirjadest, suulistest ja kirjalikest korraldustest ning juhistest;

· Tallinna Suur-Pae Lasteaia põhimäärusest, asutuse töösisekorralduse reeglitest, käesolevast ametijuhendist ja oma töölepingust.

II Ametikoha eesmärk

2.1 Lasteasutuse tulemusliku, kvaliteetse ja süsteemse õppe- ja kasvatustöö ning koostöö huvigruppidega juhtimine.
2.2 Personali toetamine, arendamine, hindamine ja motiveerimine.
III Tööülesanded ja tegevuste soovitud tulemused

	3.1. JUHTIMINE  

	ÜLESANNE
	SOOVITUD TULEMUS

	Lasteasutuse arengu planeerimine ja kinnitatud arengukava elluviimine, lasteasutuse tegevuskava täitmine
	· osaleb lasteaia arengukava, tegevuskava koostamisel;

· lasteasutuse arengukava on koostatud koostöös huvigruppide, pedagoogide ja hoolekoguga, arvestades laste arenguks vajalike tingimuste loomist ja arendamist (arengukava valdkond “Ressursside juhtimine (õpikeskkond, inforessurss, säästlik majandamine ja keskkonnahoid”);

· arengukava valdkonna “Ressursside juhtimine (õpikeskkond, inforessurss, säästlik majandamine ja keskkonnahoid”) täitmine toimub vastavalt selle tegevuskavale ning seda on analüüsitud sisehindamise osana iga-aastaselt ja korrigeeritud vastavalt vajadusele;

· koostatud arengukava ja tegevuskava on rakendatud (valdkond “Ressursside juhtimine (õpikeskkond, inforessurss, säästlik majandamine ja keskkonnahoid”).

	Lasteasutuse töö korraldamine
	· sisestab SAP-süsteemi laste kohalkäimise ja toitlustamise tabeleid;

· kontrollib  rühmades laste kohalkäimise ja toitlustamise tabeleid;
· teeb laste kohalkäimise võrdluse analüüsi ja teavitab sellest huvigruppe;

· seaduste ja muude riigi ja Tallinna õigusaktide ning lepingutega ette nähtud aruanded on õigeaegselt ja korrektselt koostatud ning esitatud;

· haridusameti poolt antud korraldused ning ülesanded on täidetud õigeaegselt ja korrektselt;

· isikuandmed on töödeldud isikuandmete kaitse seaduse kohaselt;

· töökorralduse reeglid on personalile tutvustatud ning nendest lähtutakse lasteasutuse tegevuses;

· lasteasutuses toimib elektrooniline dokumendihaldussüsteem;

· lasteasutuse laste andmekogud on täidetud õigeaegselt ja korrektselt; andmed on ajakohased ja õiged;

· lasteasutusele saabunud teabenõuetele, (märgu-) kirjadele ja selgitustaotlustele on vastatud.

	Lasteasutuse õppe- ja kasvatuskeskkonna kujundamine
	· lastele on loodud mitmekülgselt arendav, kaasaegne, nende vajadusi, eripära, võimeid, keelelist ja kultuurilist tausta, vanust, sugu ja terviseseisundit arvestav ning loovust toetav turvaline vaimne, füüsiline ja sotsiaalne õpi- ning kasvukeskkond;

· õpi- ja kasvukeskkond toetab lapse terviklikku ja positiivset minapilti, aitab mõista ümbritsevat keskkonda, toetab eetilist käitumist ning algatusvõimet, esmaste tööharjumuste kujunemist, kehalist aktiivsust ja arusaamist tervise hoidmise tähtsusest ning arenevad mängu-, õpi-, sotsiaalsed ja enesekohased oskused;

· lasteasutuses tegutsetakse vastavalt kinnitatud päevakavale, mis määrab vastavalt laste eale päevarütmi, kus vahelduvad igapäevatoimingud, laste mäng, vabategevused ja pedagoogi kavandatud õppe- ja kasvatustegevused;
· tagatud on laste mitmekülgne ja järjepidev areng kodu ja lasteasutuse koostöös, tegevused on lõimitud ning lähtuvad lapsest.

	Majandusalase töö korraldamine
	· Majandustegevuse alase asjaajamise ja aruandluse korraldamine.

· Riskianalüüsi koostamises osalemine ja aruandlus.

· eArvekeskuse arvete töötlemine ja alusandmete esitamine.

· eLasteaed andmete kontrollimine.

	Laste arengu toetamine
	· laste arengu toetamiseks on loodud tingimused lasteasutuse töötajate ja lapsevanemate koostööks, mis põhineb dialoogil, vastastikusel usaldusel ja lugupidamisel;

· lapsevanematele on loodud võimalused ja tingimused saada regulaarselt teavet asutuse korraldusest;

· lapsevanemal võimaldatakse osaleda lasteasutuse tegevuse kavandamises ja läbiviimises.

	Toitlustamise korraldamine, terviseedendus- ja tervisekaitsenõuetest kinnipidamise tagamine
	· korraldab erivajadustega lastele toitlustamise erimenüü alusel;

· korraldab enesekontrolli lasteaias;

· viib enesekontrolli läbi õigeaegselt ja viib koos direktoriga läbi auditi;

· toitlustamise korraldamisel on lähtutud tervisekaitsenõuetest, tagatud on arvestuse pidamine ja kontroll rahaliste vahendite üle;

· jälgib ja analüüsib toidupäeva maksumust lasteaias ning teeb ettepanekuid hoolekogule;

· terviseedenduse alane tegevus ja päevakava lähtub laste vajadustest, tervisekaitsenõuetest ja lasteasutuse õppekavast;
· korraldab lastele toidu serveerimise ja kontrolli;

· laste toit on tervislik ning toidukorrad õigeaegsed;

· korraldab jäätmete kogumist ja äravedu;

· täidab seirelehte nr 1 „Jäätmete kogumise ja äravedamise kontroll” vähemalt 1 kord kuus;
· jäätmete äravedu on korraldatud graafikujärgselt;

· korraldab kahjurite ennetamise ja tõrjet;
· koostab puhastus- ja desinfitseerimisplaani ja graafiku;
· puhastamis- ja desinfitseerimistööd on teostatud ohutult (täidab seireleht nr 2 „Puhastus- ja desinfitseerimistööde visuaalne kontroll” vähemalt 1 kord kuus);

· seirelehtede täitmine ja üldkontroll vähemalt 1 kord kvartalis.

· lasteaed on kahjuritevaba ja puhas, puhastamis- ja desinfitseerimistööd on teostatud õigeaegselt

	Laste ja personali  füüsilise ja vaimse turvalisuse tagamine
	· iga-aastaselt on läbi viidud riskide hindamine, uuendatud turvalisuse kava ja sellest lähtuvalt on tagatud laste ja personali  turvaline vaimne ja füüsiline keskkond siseruumides ning õuealal ja väljaspool lasteasutuse territooriumi;

· tagatud on kõigi laste elu ja tervise kaitse ning pidev järelevalve ja laste kaitse hädaolukorras;
· on loodud õpi- ja kasvukeskkond, kus laps tunneb end hästi ja oodatuna, lapsed on võrdselt koheldud, laste omavahelised konfliktid on ennetatud ja maksimaalselt ära hoitud;

· tagatud on lapse terviseseisundit ja perekonda puudutava teabe hoidmine;
· tagatud on töötervishoiu ja tööohutuse nõuetele vastavad töötingimused;

· teostatud on töökeskkonna riskianalüüs (novembrikuus) ja lähtuvalt selle tulemustest välja töötatud tööohutusjuhend(id), mida on töötajatele tutvustatud;

· vajadusel on korraldatud töötervishoiuteenuse osutamine;

· kontrollib personali tervisetõendite kehtivust;

· kontrollib tehnilise personali toiduhügieenikoolituste tunnistuste kehtivust ja vajadusel korraldab toiduhügieenikoolitusi;

· kontrollib tehnilise personali esmaabi koolituste tunnistuste kehtivust ja vajadusel korraldab esmaabikoolitusi;

· hädaolukorra lahendamise plaani on tutvustatud ning see on kättesaadav kõigile töötajatele ja olulistele huvigruppidele;

· tagatud on personali kaitse hädaolukorras;
· korraldab lasteaia valve.

	Lasteasutuse sisehindamise korraldamine
	· viib läbi sisehindamise vastavalt ajakavale valdkonnas “Ressursside juhtimine (õpikeskkond, inforessurss, säästlik majandamine ja keskkonnahoid”);
· esitab tulemused direktorile ja hoolekogule õigeaegselt (jaanuar ja mai); 

· sisehindamise tulemusi on kasutatud lasteasutuse tegevuse korrigeerimisel ja arengu planeerimisel (arengukava koostamisel).

	
	· 


	3.1.   PERSONALIJUHTIMINE

	ÜLESANNE
	SOOVITUD TULEMUS

	Lasteasutuse personalitöö korraldamine
	· peab SAP – süsteemis töötajat tööaja arvestuse tabelit;

· lasteasutuse töötajate üle peetakse arvestust õigusaktidega sätestatud tingimustel ja korras;

· ajutiselt äraolevate töötajate asendamine on korraldatud lähtuvalt vajadusest ja ressursse otstarbekalt kasutades.

	Personali arendamine ja koolitustegevus
	· viib läbi arenguvestlused tehnilise personaliga (aprillikuus) ja edastab tulemused direktorile;

· toetab keskastme spetsialistide arengut, selleks on neid perioodiliselt hinnatud enese- ja sisehindamise käigus ning saadud infot nende töö tulemuslikkusest ning arenguvajadustest;

· toetab uue töötaja sisseelamist;
· teeb ettepanekuid motivatsiooni- ja tunnustussüsteem kaasajastamiseks.


	3.2.   KOOSTÖÖ JUHTIMINE JA SUHTLEMINE AVALIKKUSEGA

	ÜLESANNE
	SOOVITUD TULEMUS

	Koostöö kolleegide ja huvigruppidega 
	· teeb koostööd kõigi lasteaia töötajatega;

· teeb direktorile ettepanekuid lasteasutuse töö efektiivsuse parandamiseks;

· teavitab direktorit, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver;

· informeerib lasteaia direktorit sündmustest jm asjaoludest, mis kahjustasid laste või personali vaimset ja füüsilist tervist või seadsid need ohtu või võivad kutsuda esile avalikkuse kõrgendatud huvi, mis võib kahjustada lasteaia mainet ja selle kaudu sotsialiseerumiskeskkonda lasteaias;

· teeb koostööd lasteaia hoolekoguga, oma teeninduspiirkonna kooli(de)ga ja teiste lasteaedadega;

· teeb õppealajuhatajale vajadusel ettepanekuid päevakava muutmiseks;

· tellib õppevahendid, metoodilise kirjanduse, mängud jm koostöös õppealajuhatajaga;
· lapsevanemaga tehtav koostöö põhineb dialoogil, vastastikusel usaldusel ja lugupidamisel.


	3.3.   FINANTSJUHTIMINE

	ÜLESANNE
	SOOVITUD TULEMUS

	Eelarve projekti kootamine ja täitmise jälgimine
	· koostab eelarve projekti, asutuse strateegia ja esitab kinnitamiseks; 

· eelarve on koostatud tulude ja kulude osas tasakaalus ning lasteasutusele kavandatud vahendite piires;

· jälgib, et eelarveliste vahenditega on kaetud lepinguliste kohustuste täitmine;

· jälgib, et tehinguid on tehtud eelarves kavandatud vahendite piires, arvestades ressursside efektiivse kasutamise printsiipi;

· teeb eelarvealaseid muudatusettepanekuid.

	Lapse toidukulu päevamaksumuse analüüs
	· jälgib, et toidukulu päevamaksumus vastaks tegelikele kulutustele, mis on vajalik toiduainete soetamiseks;

· hoolekogule ettepaneku esitamisel toidupäeva maksumuse otsustamiseks on võetud aluseks vähemalt kahe nädala tasakaalustatud ja mitmekülgne toidumenüü koos hinnakalkulatsiooniga.

	Lasteasutuse poolt väljastatud arvete laekumise jälgimine
	· on kursis Tallinna linna raamatupidamise sise-eeskirja ja haridusameti raamatupidamise sisekorraga; 

· jälgib, et esitatud arved on tasutud tähtajaliselt ning võlglased puuduvad.


	3.4.   HALDUSJUHTIMINE

	ÜLESANNE
	SOOVITUD TULEMUS

	Lasteasutuse valduses oleva vara kasutamise  korraldamine 
	· tagab lasteasutuse valduses oleva vara heaperemeheliku valdamise, kasutamise;
· jälgib hoone tehnosüsteemide  ning vajalike hoolduslepingute toimimist (tehnosüsteemide hooldust viivad läbi ainult kvalifitseeritud spetsialistid vastavuses kasutusjuhendite või kehtestatud standarditega).

	Jooksvate- ja avariiremontide määratlemine 

	· korraldab avarii- ja jooksvate remonttööde teostamise võttes selleks hinnapakkumised;

· jooksev remont toimub plaanipäraselt tagades kinnisvara väärtuse säilimise ning õpi- ja töökeskkonna parendamise.

	Ruumide ja territooriumi korrasoleku tagamine igapäevaseks kasutamiseks
	· tagab ruumide koristamise ning territooriumi hoolduse vastavalt kehtivatele tervisekaitsenõuetele;
· soetab ja väljastab personalile majandusinventari, hooldus- ja koristusvahendeid;

	Tuleohutuse tagamine
	· tagab tuleohutu keskkonna Tallinna Suur-Pae Lasteaia tuleohutusplaani alusel ja vastavalt kehtivatele õigusaktidele;

· viib läbi tuleohutusplaani auditi ja teeb direktorile parendusettepanekuid;

· koostab enesekontrolli tuleohutuse aruande (november);

· vastutab selle eest, et järelvalveorgani poolt tehtud ettekirjutused on täidetud.

	Infoturbe tegevuste toetamine
	· infoturbe tegevuste toetamine vastavalt lasteaia infoturbe korralduse korrale (juhtrühma kohustused ja ülesanded)


IV Majandusjuhataja on kohustatud:
4.1 järgima oma igapäevatööd käesoleva ametijuhendi punktis 1.2 loetletud õigusakte ning dokumente;

4.2 täitma kõiki direktori või teda asendava isiku seaduslikke korraldusi;

4.3 täitma muid ettenägematuid ülesandeid vastavalt vajadusele;

4.4 tegema tööd kokkulepitud mahus, kohas ja ajal; 

4.5 täitma õigel ajal ja täpselt Tööandja seaduslikke korraldusi; 

4.6 osalema oma tööalaste teadmiste ja oskuste arendamiseks koolitusel;

4.7 hoiduma tegudest, mis takistavad teistel töötajatel kohustusi täita või kahjustavad tema või teiste isikute elu, tervist ja vara; 

4.8 tegema tööülesannete täitmiseks koostööd teiste töötajatega; 

4.9 järgima ning täitma kõiki tervisekaitsenõudeid, tuleohutuse eeskirju ning juhiseid;

4.10 tulekahju, avarii või ükskõik millise muu õnnetusjuhtumi korral tegutsema vastavalt sisekorraeeskirjades sätestatud nõuetele;

4.11 hoidma korras isiklikku tervisetõendit

4.12 tööandja soovil teavitama Tööandjat kõigist töösuhtega seonduvatest olulistest asjaoludest, mille vastu Tööandjal on õigustatud huvi; 

4.13 hoiduma tegudest, mis kahjustavad Tööandja mainet või põhjustavad partnerite usaldamatust Tööandja vastu; 

4.14 teatama Tööandjale esimesel võimalusel oma ajutisest töövõimetusest ja võimaluse korral selle eeldatavast kestusest; 

4.15 täitma oma kohustusi isiklikult, kui ei ole kokku lepitud teisiti;

4.16 täitma oma töökohustusi organisatsiooni põhiväärtuste alusel.

4.17 hoidma korras isiklikku tervisetõendit.

4.18 tagama kehtiva isikukaardi, Smart-ID või Mobiil-ID paroolide olemasolu töötamiseks elektroonilistes keskkondades;

4.19 määrata maksuvabatulu Linna töötaja portaali (https://linnatootaja.tallinn.ee/ltp-client/login) kaudu iseseisvalt;

4.20 esitada oma puhkuse- ja koolitustaotlust, lähetuskorraldus ja kuluaruanne Linna töötaja portaali (https://linnatootaja.tallinn.ee/ltp-client/login) kaudu iseseisvalt;

4.21 lugeda töömeili vähemalt kaks korda päevas (nt hommikul ja õhtul), sh rämpsposti;

4.22 kasutada Tallinna linnatöötajate siseveebi (siseveeb.tallinn.ee), mis on ühine infokanal ja kust on kättesaadavad uudised, sündmused, juhendid ja dokumendid, muu tööks vajalik info ning kontaktid;

4.23 lugema uudiseid ning infot lasteaia kodulehel ning hoidma ennast kursis lasteaia sotsiaalmeediakanalites jagatud infoga (Facebook, Instagram);

4.24 kasutama oma töös lasteaia domeeni ehk lasteaia töötajate sisekausta SuurPae (L:). 
V Majandusjuhatajal on keelatud:

5.1 Lahkuda töölt tööajal juhtkonna loata;

5.2 Lahkuda töölt enne tööpäeva lõppu;

5.3 Luua situatsioone, mis võiksid ohustada laste tervist;

5.4 Avalikustada lapselt saadud teavet lapse perekonna kohta;

5.5 Tarvitada alkohooljooke ja suitsetada lasteaia territooriumil.
VI Majandusjuhatajal on õigus:

6.1 saada asutustel, ettevõtetelt ja organisatsioonidelt andmeid, dokumente ja vajalikku informatsiooni oma tööülesannete täitmiseks;

6.2 saada tööülesannete täitmiseks vajalikke vahendeid, arvuti- ja kontoritehnikat ning tehnilist abi nende kasutamisel;
6.3 saada vajalikku ametialast täiendkoolitust;

6.4 teha direktorile ettepanekuid lasteasutuse töötulemuslikkuse tõstmiseks, töö paremakskorraldamiseks, töötingimuste parendamiseks osas, vajaliku inventari ja õppevahendite soetamise osas;

6.5 kasutada printerit, töö mobiiltelefoni, (süle)arvutit jm digivahendeid; 

6.6 kaasata lasteaia töösse huvigruppide esindajaid;

6.7 osaleda lasteaia komisjonide ja töörühmade töös.

6.8 Ohutule ja turvalisele töökeskkonnale.

VII Majandusjuhataja vastutab:

7.1 lasteaia majandustegevuse tulemuslikkuse tagamise eest;

7.2 tehnilise personali töökorralduse eest vastavuses EV seadustega;

7.3 lasteaia laste elu ja tervise kaitse eest, sh hädaolukorras;
7.4 oma oskuste taseme tõstmise eest.

VIII Eeldused ja nõuded ametikohale:
Haridus: finantsalane või juhtimisalane kõrgharidus
Töökogemus: vähemalt 1-aasta kutsealast töökogemust
Keeleoskus: eesti keel emakeelena või C1 tasemel
Erialased teadmised: 
· omab kõrgharidust (soovitavalt finantsalane) ja juhtimiskompetentse.
· on võimeline pingesituatsioonis operatiivselt ja adekvaatselt reageerima;
· oskab käsitleda IKT- ja sidevahendeid;
· valdab vene ja eesti keelt vähemalt C1 tasemel. 
Isiksuseomadused: suhtlemisoskus, koostööoskus, probleemide lahendamise oskus, konfliktidega toimetuleku oskus, läbirääkimisoskus, esinemisoskus, analüüsioskus, oskus süsteemselt mõelda, oskus aega efektiivselt kasutada;

Arvuti kasutamise oskus: oskab kasutada IKT vahendeid, arvutiprogrammide tundmine, andmebaaside täitmine.
Muud olulised teadmised ja oskused: organiseerimisvõime, analüüsivõime, paindlik reageerimisvõime, täpsus, kohusetundlikkus, emotsionaalsus ja loovus, tasakaalukus, koostöövalmidus, avatus, ausus, lojaalsus, usaldusväärsus. 
IX Ametijuhendi muutmine

9.1 Ametijuhendi kaasajastamise ja muutuvate vajadustega kooskõlla viimise eesmärgil vaadatakse ametijuhend direktori poolt läbi vähemalt üks kord aastas.

Kinnitan allkirjaga, et olen tutvunud ametijuhendiga ja kohustun järgima selle sätteid.

(allkirjastatud digitaalselt)



(allkirjastatud digitaalselt)
Tallinna Suur-Pae Lasteaia direktor 

